I juli 2009 ble andre anbudsrunde for Grenland utlyst, og da var også enkelte ruter i Kragerø tatt med. Dette gjalt ruter som ble kjørt av Nettbuss Sør, mens Kragerø-rutene som ble kjørt av Drangedal Bilruter og Kragerø Fjordbåtselskap ikke var med. I tillegg til TKT leverte også Norgesbuss og Unibuss inn anbud, men TKT vant igjen og fikk fortsette trafikken under det nye anbudet med oppstart 28. juni 2010. Våren 2011 ble det gjort en byttehandel der Telemark Bilruter overtok alle aksjene i (som blant annet driver Grenlandsekspressen), mens Nettbuss Sør overtok alle aksjene i TKT. TKT ble dermed innfusjonert i Nettbuss Sør 1. juni 2011, som også overtok alle bussene. 1. juli 2012 ble rutene i Kragerø og Vest-Bamble overført til Drangedal Bilruters ruteområde. Etter anbudsstarten i 2010 gikk antall busspassasjerer i Grenland ned, blant annet fordi rute M1 gikk ned fra timinuttersruter til kvartersruter. I januar 2014 ble det utvidet til timinuttersruter på metrolinjene igjen som en del av «Bypakke Grenland».